# Stredná odborná škola dopravná

#  Školská 66

# 911 05 Trenčín

# ŠKOLSKÝ

# PORIADOK ŠKOLSKÉHO INTERNÁTU

Trenčín 28. august 2023 Mgr. Anna Hrkotová

 riaditeľka SOŠD

# ŠKOLSKÝ

#  PORIADOK ŠKOLSKÉHO INTERNÁTU

**I.**

**Úvodné ustanovenia**

Školský internát (ŠI) je školské výchovno-vzdelávacie zariadenie, ktoré zabezpečuje žiakom stredných škôl edukačnú činnosť, ubytovanie a stravovanie. Všetci ubytovaní žiaci sa riadia Školským poriadkom školského internátu vydaným v súlade so Zákonom 245/2008 Z. z. o výchove a vzdelávaní (školský zákon) a o zmene a doplnení niektorých zákonov.

Školský internát svojim výchovným programom nadväzuje na výchovno-vzdelávaciu činnosť školy v čase mimo vyučovania a úzko spolupracuje s rodinou žiaka. Vytvára podmienky pre uspokojovanie individuálnych potrieb a záujmov žiakov prostredníctvom mimoškolských aktivít.

Cieľom výchovno-vzdelávacieho procesu je:

* posilňovanie úcty k ľudským právam a základným hodnotám, k zásadám, ktoré sú zakotvené v Charte OSN,
* posilňovanie úcty k rodičom dieťaťa, k svojej vlastnej kultúre, jazyku hodnotám krajiny trvalého pobytu, ako aj krajiny jeho pôvodu a k iným civilizáciám – multikultúrna výchova,
* príprava žiakov na zodpovedný život v slobodnej spoločnosti v duchu porozumenia, mieru, znášanlivosti, rovnosti pohlavia, priateľstva medzi všetkými národmi, etnickými, národnostnými a náboženskými skupinami, na posilňovanie úcty k životnému prostrediu,
* vychovávať žiakov k mieru, dôstojnosti, znášanlivosti, slobody, rovnosti a solidarity,
* vytvárať také prostredie, aby žiaci vyrastali v atmosfére šťastia, lásky a porozumenia - Dohovoru o pávach dieťaťa.

Výchovno-vzdelávacia činnosť ŠI je realizovaná na základe celoročného programu výchovno-vzdelávacej činnosti, ktorý je primeraný potrebám, veku a stupňu vyspelosti žiakov. Zameriava sa najmä na všestrannú pomoc pri príprave žiakov na vyučovanie, formovanie ich vzťahu k sebe a k iným, vzdelávaniu, sebavýchovy a voľbe povolania, na rozvíjanie ich nadania, špecifických schopností a tvorivosti a na vytváranie podmienok na ich záujmovú činnosť, aktívne využitie voľného času a oddych. Organizuje sa na základe dobrovoľnosti žiakov.

* Výchova mimo vyučovania poskytuje žiakom aktívny oddych, aktívne využitie voľného času, rozvíja ich individuálne schopnosti, záujmy a talent. Rozvíja jazykové schopnosti, upevňuje ich zdravie, vedie ich k účasti na spoločenskom živote, pomáha pri príprave na vyučovanie a pri voľbe povolania, poskytuje žiakom možnosť pracovať v samospráve.
* Vytvára predovšetkým podmienky na štúdium a samovzdelávanie.
* Výchovná činnosť sa organizuje na základe dobrovoľnosti a primeranosti. Jej poslaním je rozvíjať kultúrny, športový a spoločenský život, vychovávať mladých ľudí v zmysle humanizmu, tolerancie a demokracie, slobody vyznania a viery. Sprostredkováva dostatočné množstvo informácií zo zdravotnej problematiky a prevencie.

**II.**

**Prijímanie a vylúčenie žiakov**

1. O prijímaní do školského internátu rozhoduje riaditeľka školy na základe písomnej žiadosti rodiča alebo zákonného zástupcu o prijatie do školského internátu.
2. Ak žiak mešká s platením stravy a ubytovania viac ako jeden mesiac, môže byť zo školského internátu vylúčený.
3. Za opakované porušenie školského poriadku školského internátu a za závažné morálne priestupky, môže byť žiak vylúčený.

**III.**

**Práva žiakov**

**Ubytovaný žiak má právo:**

* využívať všetky zariadenia školského internátu,
* aktívne sa podieľať na činnosti, byť informovaný o organizačných pokynoch, predkladať námety,
* voliť a byť volený do žiackej rady školského internátu
* podávať návrhy a pripomienky ku všetkým otázkam života v ŠI prostredníctvom žiackej rady ŠI,
* zúčastňovať sa na kultúrnych, športových a spoločenských podujatiach,
* na lôžko vybavené prikrývkou a podhlavníkom, na kompletné vybavenie izby, primerané vykurovanie a osvetlenie, pravidelné upratovanie (1x do týždňa celá izba, 1-krát sociálne zariadenie),
* na prvú pomoc a zdravotné ošetrenie,
* prijímať návštevy vo vyhradených priestoroch a v čase k tomu určenom, okrem času na prípravu na vyučovanie a nočného kľudu,
* umiestňovať na izbách vlastné doplnky za predpokladu, že tieto nie sú v rozpore s morálkou, právnymi predpismi, nepoškodzujú steny, majetok a spolubývajúcich,
* používať so súhlasom vychovávateľa – nočnú lampu, mobilný telefón, notebook, tablet... okrem času na prípravu na vyučovanie a nočného kľudu, ďalej kulmu, sušič na vlasy, žehličku na vlasy, holiaci strojček - elektrospotrebiče musia vyhovovať STN a musia byť pravidelne kontrolované – 1 krát ročne, kontrolu zabezpečí revízny technik DA
* využívať kuchynku na prípravu čaju, kávy a zohriatie jedla, ktorá je vybavená mikrovlnnou rúrou, varičom, varnou kanvicou, riadom, chladničkou, práčkou (práčka je na bloku 2B) a žehliareň, v ktorej je žehliaca doska a žehlička,
* na ochranu pred všetkými formami diskriminácie alebo trestania,
* vhodným spôsobom vyjadriť svoj názor a požiadavky,
* na slobodu myslenia, svedomia a vierovyznania,
* na svoje súkromie v daných podmienkach ŠI,
* na ochranu osobných údajov,
* na ochranu pred telesným a duševným násilím, urážaním, zneužívaním, zanedbávaním alebo nedbanlivým zaobchádzaním, týraním, alebo vykorisťovaním, disciplína v ŠI sa musí zabezpečovať spôsobom zlučiteľným s ľudskou dôstojnosťou žiakov, telesné tresty sa zakazujú,
* na odpočinok a voľný čas,
* na ochranu pred narkotikami, drogami, alkoholom a psychotropnými látkami,
* návštevy z iných blokov, inej výchovnej skupiny len so súhlasom oboch vychovávateľov daných výchovných skupín,
* na štúdium po večierke so súhlasom vychovávateľa v nočnej službe.

**IV.**

**Povinnosti žiakov**

**Ubytovaný žiak je povinný:**

* dôsledne dodržiavať a rešpektovať ustanovenia školského poriadku ŠI a režimu dňa ŠI (príloha č. 1), bezpečnostné predpisy a morálku, pokyny všetkých zamestnancov ŠI, platí aj pre žiakov po dovŕšení 18. roku veku,
* hradiť náklady na stravu a ubytovanie prostredníctvom rodičov alebo iných zákonných zástupcov, vždy v termíne do 20. predchádzajúceho mesiaca, na nasledujúci mesiac, príklad: do 20. augusta na september,
* predložiť pri ubytovaní potrebné doklady a poskytnúť žiadané informácie o rodine a osobných údajoch,
* informovať vychovávateľa o akýchkoľvek zmenách v údajoch, rodinných pomeroch a zdravotnom stave,
* dodržiavať pravidlá spolunažívania a slušného spoločenského správania a správať sa tak, aby v školskom internáte a v blízkom okolí nenarušil pokoj a poriadok,
* neobťažovať spolubývajúcich zvonením mobilného telefónu po večierke
* neobťažovať spolubývajúcich hlasným počúvaním hudby počas celého dňa, pobehovaním a pokrikovaním v priestoroch školy a školského internátu,
* v zmysle č. 32 Dohovoru o právach dieťaťa sú žiaci povinní vykonávať práce súvisiace s udržiavaním životného prostredia,
* robiť hlavné upratovanie v týždni podľa pokynov vychovávateľa a upratovanie okolia školského internátu podľa harmonogramu,
* podieľať sa v primeranej miere na verejnoprospešných prácach a hygiene,
* udržiavať izbu a pridelené priestory v čistote a poriadku, denne vynášať odpadkový kôš spravidla pred večierkou a ráno pred odchodom na vyučovanie,
* najmenej 1-krát v mesiaci prezliecť čistú posteľnú bielizeň,
* udržiavať vo vzornom poriadku svoju posteľ (vankúš a paplón odložiť do úložného

 priestoru pod posteľ, posteľ zakryť dekou), skriňu, stôl, podlahu, WC, sprchy, neznečisťovať spoločné priestory ŠI a jeho okolie,

* počas nočného pokoja izbu nezamykať z bezpečnostných dôvodov,
* separovať odpad do zberných nádob, ktoré sú označené nálepkou s nápisom odpadového materiálu alebo do nádob, ktoré sú odlíšené farebne a doplnené nápismi, objemný odpad stlačiť (príklad – papierové krabice roztrhať, poskladať)
* priniesť pre vlastnú potrebu základné lieky (proti bolesti, horúčke, hnačke) a lieky,

 ktoré užíva pravidelne, na ich užívanie upozorniť vychovávateľa,

* ihneď oznámiť pedagógovi alebo inej dospelej osobe ohrozenie zdravia alebo ublíženia na zdraví svojho alebo spolubývajúceho,
* pri ochorení, alebo ak je žiak vypísaný na PN, bez odkladu odcestovať domov,
* niesť zodpovednosť za poškodenie inventára a zariadenia v školskom internáte, **vzniknutú škodu nahradiť**, spôsob úhrady stanoví škodová komisia,
* pravidelne a systematicky sa pripravovať na vyučovanie, dodržiavať určený čas,
* odísť zo ŠI v piatok do 14:45 h,
* vrátiť sa z návštevy rodičov v nedeľu do 21:00 hodine, po dohode s rodičmi a písomnej žiadosti je povolený príchod v pondelok ráno, ak žiak príde včas na teoretické a praktické vyučovanie,
* dodržiavať schválené pravidlá BOZP, PO, zákon o ochrane nefajčiarov pre ŠI v zmysle zákona NR SR,
* dodržiavať bezpečnosť pri práci v kuchynke, žehliarni, posilňovni, v telocvični, pri práci s počítačmi,
* **predložiť písomný súhlas rodičov na účasť záujmovej, brigádnickej a inej činnosti mimo ŠI** (kurzy, tréningy, plaváreň, brigády, používanie bicyklov a pod.),
* vymeniť si posteľnú bielizeň v stanovenom termíne,
* pred výstupom zo ŠI v priebehu školského roka predložiť písomný oznam zákonného zástupcu žiaka o výstup zo ŠI,
* finančnú sumu nad 20,00 € a cennejšie predmety dať do úschovy svojmu skupinovému vychovávateľovi, ak tak žiak neurobí, nesie za stratu zodpovednosť sám,
* zabezpečiť svoje osobné veci tak, aby zamedzil ich odcudzeniu alebo poškodeniu,
* šetriť zariadenie ŠI, elektrickú energiu, vodu, posledný, ktorý odchádza z izby zatvorí okná, vodovodné batérie, zhasne osvetlenie izby, v piatok zamkne izbu a odovzdá kľúč vychovávateľovi,
* ihneď hlásiť akékoľvek zistené nedostatky a poškodenia na vnútornom zariadení budovy a inventári vychovávateľovi, resp. zodpovednému pracovníkovi
* pri prerušení štúdia alebo vylúčení zo ŠI a na záver školského roka, odovzdať vychovávateľovi inventár v nepoškodenom v stave, každú škodu úmyselnú alebo spôsobenú z nedbanlivosti vyúčtuje škodová komisia zákonným zástupcom v plnej výške, ak sa vinník škody neurčí, hodnota škody sa úmerne rozdelí k úhrade všetkým ubytovaným žiakom,
* zachovávať ticho a kľud v čase prípravy na vyučovanie, vyvarovať sa rušivým momentom ako je pobehovania a pokrikovanie po chodbách, v prípade potreby spoločného štúdia, oznámiť odchod z vlastnej výchovnej skupiny svojmu skupinovému vychovávateľovi,
* pri odchode zo ŠI v čase osobného voľna, počas vychádzok, ceste do školy a podobne dodržiavať pravidlá cestnej premávky a miestnej prepravy, z vychádzky prísť načas, prípadné meškanie telefonicky oznámiť vychovávateľovi,
* **pre kontakt s vychovávateľom z rôznych dôvodov a príčin** **aj v čase nočného kľudu** volať na číslo telefónu **0908 926 444**, je v dosahu 24 hodín denne od nedele 17:00 h do piatku 15:00 h,
* v priebehu  školského roka **uvoľniť izbu** v prípade konania mimoriadnych akcií alebo akcií celoštátneho významu, cenné veci uložiť u vychovávateľa.

**V.**

**V školskom internáte je zakázané, OBP**

* sťahovať sa do inej miestnosti bez súhlasu vychovávateľa a bez jeho súhlasu premiestňovať inventár,
* poškodzovať nábytok a inventár, zatĺkať klince, lepiť na stenu plagáty,
* zasahovať akýmkoľvek spôsobom do elektrickej, vodovodnej a vykurovacej inštalácie,
* mať na izbe zakázané elektrospotrebiče – variče, varné kanvice, vykurovacie zariadenia, žiarivky s neúmerne vysokou spotrebou,
* svojvoľne porušovať režim dňa,
* zdržiavať sa na balkónoch po 21:30 h a rušiť nočný kľud,
* vykláňať sa z okien a preliezať cez balkóny,
* fajčiť v školskom internáte a v jeho areáli v zmysle zákona o ochrane nefajčiarov č. 377/2004 Z.z. a doplnení zákona o ochrane nefajčiarov č. 406/2009 Z.z., za fajčenie sa považuje aj užívanie elektronickej cigarety,  vodnej fajky a žuvacieho tabaku,
* piť alkoholické nápoje, užívať omamné látky a drogy v celom objekte ŠI a v okolí ŠI – v prípade podozrenia je žiak povinný sa podrobiť dychovej skúške a skúške na drogy, musí umožniť náhodnú kontrolu osobných vecí (tašiek, ruksakov) pri príchode do ŠI z obchodu či domu. Ak žiak odmietne dychovú skúšku, podozrenie sa bude považovať za opodstatnené,
* prechovávať akékoľvek drogy, alkohol, psychotropné látky, cigarety, elektronické cigarety,  vodné fajky a žuvací tabak, zbrane, náboje, chemikálie, zábavnú pyrotechniku, výbušniny a manipulovať s nimi,
* používať v izbách a iných priestoroch ŠI akékoľvek sviečky,
* vynášať z jedálne podnosy, príbory a taniere,
* nepovoľuje sa akákoľvek tepelná úprava jedla a nápojov na izbách
* žiakom sa zakazuje propagovať akúkoľvek formu rasovej, náboženskej alebo národnostnej neznášanlivosti a nadradenosti, propagovať, pornografické diela a iné predmety ohrozujúce mravnosť,
* žiakom sa zakazuje propagácia politických strán a hnutí,
* pri ceste do školského internátu bez vedomia rodičov a vychovávateľa neprerušiť cestu z akýchkoľvek dôvodov,
* opustiť školský internát bez uvoľnenia vychovávateľa, vedúcej vychovávateľky a nahlásenia sa svojmu skupinovému vychovávateľovi,
* vstupovať do telocvične, na umelé ihrisko a posilňovne bez pedagogického dozoru
* konzumovať jedlo v spoločenských miestnostiach
* manipulovať s hasiacimi prístrojmi a zasahovať do hydrantov umiestnených na blokoch ŠI
* prechovávať a chovať na izbách akékoľvek zvieratá
* prijímať na izbách cudzie osoby, zákaz návštev chlapcov na izby dievčat a dievčatám na izby chlapcov
* používať spotrebnú, výpočtovú techniku a mobilný telefón v čase nočného pokoja

**VI.**

**Zásady svojpomocnej činnosti žiakov**

* žiaci môžu vykonávať iba také práce, ktoré sú primerané ich fyzickému a rozumovému rozvoju, nemôžu vykonávať práce, ktoré so zreteľom na ich anatomické, fyziologické a psychické zvláštnosti sú neprimerané, nebezpečné a zdraviu škodlivé, alebo pri ktorých sú vystavení zvýšenému nebezpečenstvu úrazu,
* svojpomocná činnosť je jedným z účinných prostriedkov v systéme výchovnej práce žiakov, utvára správny vzťah k práci a prehlbuje jednotu čŕt s celkovým rozvojom jednotlivca. Rozvíja ich pracovnú iniciatívu a postupne učí žiakov k pracovným návykom a zručnostiam,
* svojpomocná práca pomáha organizovať kolektív žiakov, pomáha udržiavať čistotu a poriadok, pomáha motivovať žiakov na estetickej úprave, ochrane a tvorbe životného prostredia,
* má charakter výchovný a nenahrádza prácu zamestnancov, všetky práce musia žiaci vykonávať za prísneho dodržiavania zdravotníckych a hygienických predpisov osobnej ochrany a bezpečnosti pri práci, nesmú vykonávať práce, ktoré sú náročné na dodržiavanie bezpečnostných predpisov
* upratujú izby, určené priestory, kuchynky a okolie ŠI
* žiaci oznamujú denné závady a nedostatky vychovávateľovi, ten ich zapíše do knihy závad, odovzdá správcovi budov, ktorý je zodpovedný za ich odstránenie,
* každý žiak je povinný udržiavať v poriadku svoju izbu s príslušenstvom.

**VII.**

**Osobné voľno žiakov**

V zmysle Dohovoru práv dieťaťa má každý žiak právo na osobné voľno, v ktorom sa môže sebarealizovať. Podľa vlastného presvedčenia sa žiak môže venovať svojim individuálnym záujmom (športu, kultúre, hudbe a podobne). Osobné voľno žiakov sa určuje najmenej na dve hodiny denne. V tomto čase sa žiakovi nesmie prikazovať plnenie žiadnych povinností.

Žiaci v čase osobného voľna nesmú vykonávať také činnosti, ktoré by poškodzovali mravnosť správania sa v ŠI alebo pravidlá správania sa na verejnosti.

Počas individuálnych vychádzok v čase osobného voľna sa pedagogický dozor nezabezpečuje.

Osobné voľno sa určuje po skončení vyučovania alebo odborného výcviku, do 15:30 hodiny alebo po večeri podľa ročníkov

1. roč. – do 20:00 h

 2. roč. – do 20:30 h

3. a 4. roč. – do 21:00 h

**VIII.**

**Ubytovanie a stravovanie**

1. Ubytovanie a stravovanie zabezpečuje školský internát len počas pracovných dní školského roka okrem piatka, soboty a školských prázdnin. Ubytovanie počas prázdnin je možné len so súhlasom riaditeľky.
2. Na úhradu nákladov na ubytovanie a stravu prispieva rodič sumou 161,- Eur mesačne nezávisle od počtu dní v mesiaci.
3. Žiakom sa poskytuje strava v hodnote stravného normatívu, ktorý je zverejnený.
4. Riaditeľka školy môže vylúčiť žiaka, ak mešká v hradení stravy a ubytovania viac ako jeden mesiac.
5. Do ŠI môže byť prijatý žiak na základe potvrdenia od lekára o zdravotnej spôsobilosti pre pobyt v ŠI.
6. ŠI nie je materiálne vybavený pre pomoc žiakom so špeciálnymi potrebami.
7. V prípade organizačných zmien, je žiak povinný sa presťahovať do inej izby alebo bloku.
8. ŠI vytvára optimálne podmienky pre zdravý vývoj ubytovaných žiakov. Riadi sa prísnymi a záväznými hygienickými predpismi a pokynmi. Musí mať zabezpečené lekárničky pre poskytnutie prvej pomoci.
9. Stravu si žiak nahlasuje a odhlasuje sám v aplikácii **strava.sk** vždy minimálne 2 dni vopred. V prípade choroby a iných okolností požiada o odhlásenie alebo prihlásenie stravy prostredníctvom SMS vedúcu jedálne tel.: 0907 780 201.
10. V priebehu školského roka uvoľniť izbu, alebo sa presťahovať do inej, v prípade konania mimoriadnych školských akcií alebo akcií celoštátneho významu.

**IX.**

**Výchovné opatrenia**

Pri výchovnej práci vychovávatelia využívajú nasledovné výchovné opatrenia:

1. pochvala,
2. iné ocenenie,
3. napomenutie,
4. pokarhanie,
5. podmienečné vylúčenie,
6. vylúčenie.

Osoby oprávnené uložiť opatrenie vo výchove:

* Vychovávateľ, alebo vedúci vychovávateľ môže uložiť výchovné opatrenie 1 - 4. Riaditeľka školy môže uložiť všetky opatrenia vo výchove.
* O uložení podmienečného vylúčenia alebo vylúčenia zo školského internátu rozhoduje riaditeľka školy na návrh vychovávateľa, po prerokovaní v metodickom združení vychovávateľov školského internátu.

Postup pri uložení opatrenia vo výchove :

* + - 1. Pochvalu možno žiakovi uložiť za vzorné správanie, vzorné plnenie povinností, mimoriadny prejav aktivity a iniciatívy, všeobecne prospešné správanie, ktoré pozitívne ovplyvňuje sociálne vzťahy vo výchovnej skupine a v školskom internáte.
			2. Iné ocenenie možno žiakovi uložiť v osobitne odôvodnených prípadoch za záslužný čin alebo statočný čin.
			3. Napomenutie alebo pokarhanie možno žiakovi uložiť za menej závažné alebo závažnejšie porušenie školského poriadku školského internátu, morálnych noriem, zásad spolunažívania a činnosti vo výchovnej skupine a v školskom internáte.
			4. Podmienečné vylúčenie alebo vylúčenie možno žiakovi uložiť za závažné alebo opakované porušenia školského poriadku školského internátu, morálnych noriem, zásad spolunažívania a za činností, ktoré narúšajú spolunažívanie vo výchovnej skupine alebo v internáte, za prechovávanie, distribúciu a požitie alkoholu, tabakových výrobkov (cigarety, elektronické cigarety,  vodné fajky a žuvací tabak) a drog, za odmietnutie a nespolupracovanie pri zistení a vyšetrovaní priestupkov.
			5. Za mimoriadne závažné porušenia školského poriadku, ľudských práv a základných slobôd alebo za konanie, ktoré napĺňa znaky trestného činu, možno žiakovi uložiť vylúčenie aj bez predchádzajúceho podmienečného vylúčenia.
			6. Konanie žiaka, za ktoré mu môže byť uložené podmienečné vylúčenie alebo vylúčenie, je potrebné objektívne prešetriť, oznámiť rodičom telefonicky aj písomne. Výchovné opatrenia sa prerokujú v Metodickom združení ŠI. O prešetrení konania žiaka sa vyhotoví písomný záznam.
			7. Súčasťou rozhodnutia o uložení podmienečného vylúčenia je aj určenie skúšobnej lehoty. Ak sa podmienečne vylúčený žiak počas skúšobnej lehoty nedopustí konania, za ktoré mu možno uložiť napomenutie alebo pokarhanie, po uplynutí skúšobnej lehoty sa od vylúčenia upustí. Ak sa žiak počas skúšobnej lehoty takého konania dopustí, bude zo školského internátu vylúčený. Písomné rozhodnutie o podmienečnom vylúčení a písomné rozhodnutie o vylúčení žiaka sa doručí zákonnému zástupcovi žiaka alebo plnoletému žiakovi.
			8. Spoločné ustanovenia:
* Žiakovi možno súčasne uložiť len jedno opatrenie vo výchove.
* Opatrenia vo výchove sa žiakovi oznamujú na zhromaždení výchovnej skupiny alebo na zhromaždení školského internátu.
* Iné ocenenie a pokarhanie sa oznamuje aj písomne zákonnému zástupcovi.
* Opatrenie vo výchove sa zaznamenáva do osobného spisu žiaka.

1. Pochvala

 1.1 skupinovým vychovávateľom

 1.1.1 za vzorné plnenie si svojich povinností, za aktivitu a iniciatívu vo výchovnej skupine

 1.1.2 za úspešnú reprezentáciu vo výchovnej skupine,

 1.1.3 za slušné správanie, utváranie medziľudských vzťahov,

 1.2 riaditeľkou školy

 1.2.1 za úspešnú reprezentáciu školy

 1.2.2 za nezištnú pomoc, príkladný čin, verejné uznanie inou osobou.

2. Iné ocenenie

3. Napomenutie

 skupinovým vychovávateľom:

3.1 nedodržanie poriadku a čistoty na izbe

3.3 neslušné a hrubé vyjadrovanie sa a správanie v ŠI a na verejnosti

3.4 za menej závažné priestupky podľa posúdenia vychovávateľa

1. Pokarhanie

vedúcej vychovávateľky:

* 1. za opakované priestupky, za ktoré už boli udelené výchovné opatrenia
	2. rušenie nočného kľudu
	3. rušenie kľudu počas štúdia

4.3 návštevy na izbe iného pohlavia bez povolenia vychovávateľa a to aj v čase osobného voľna

* 1. vyhadzovanie odpadkov z okna
	2. vykláňanie sa z balkónov, preliezanie z balkóna na balkón
	3. ničenie zariadenia ŠI, znehodnotenie maľovky stien, lepenie plagátov, kresby, nápisy na stenách
	4. hranie sa s loptou a iným športovým náčiním na izbách a chodbách
	5. používanie bicyklov, kolobežiek a kolieskových korčúľ v budove školy a ŠI
	6. neskoré príchody z večernej vychádzky,
	7. svojvoľný odchod na vychádzku, domov (3-krát podmienečné vylúčenie)
	8. za iné závažnejšie priestupky podľa posúdenia MZ
1. Podmienečné vylúčenie zo ŠI

5.1 požívanie, prechovávanie, obstarávanie drog, výbušnín, zbraní, psychotropných

 látok, alkoholu, tabakových výrobkov (cigarety, elektronické cigarety,  vodné fajky a žuvací tabak), prekurzorov a to v ŠI i mimo neho

5.2 zdržiavanie sa na izbe, na ktorej nie je ubytovaný v čase po 21.30 h

5.3 akákoľvek forma šikanovania – fyzická, psychická, pasívna, kyberšikana

5.4 umožnenie návštevy na svojej izbe neubytovanej osobe v ŠI po večierke

5.5 krádeže a iná trestná činnosť

5.6 manipulácia s otvoreným ohňom v priestoroch ŠI a jeho blízkosti

5.7 akákoľvek činnosť, v dôsledku ktorej môže dôjsť k poškodeniu zdravia osôb,

 majetku školy a ŠI, napr. pyrotechnika, úmyselné ničenie nábytku a zariadenia ŠI

5.8 za prejavy rasovej neznášanlivosti, kreslenie a používanie rasistických symbolov

 a symbolov extrémistických hnutí

5.9 za iné závažné priestupky podľa posúdenia riaditeľky školy

5.10 za opakované priestupky v bodoch 3. a 4.

6. Vylúčenie zo ŠI

 6.1 ak bol žiak podmienečne vylúčený a opätovne porušil Školský poriadok ŠI

 6.2 krádež, vydieranie, útok na spolubývajúceho

 6.3 v prípade odsúdenia žiaka za trestný čin

 6.4 za poškodenie dobrého mena školy na verejnosti

 6.5 za iné obzvlášť vážné priestupky podľa posúdenia riaditeľky školy

**X.**

**Odchody žiakov k rodičom a návštevy školského internátu**

1. Uvoľnenie zo školského  internátu odporúča vychovávateľ, uvoľnenie do druhého dňa povoľuje iba vedúca vychovávateľka.
2. Návštevy v školskom internáte sa prijímajú iba vo vyhradenom priestore. Doba návštevy je v závislosti od režimu dňa. Výnimku povoľuje vychovávateľ. Návštevy na izbách sú možné iba vo vymedzených hodinách a so súhlasom vychovávateľa.
3. Uzatváracia hodina v internáte je 21.00 hodina. Individuálne opustenie školského internátu povoľuje vychovávateľ.

**XI.**

**Bezpečnostné ustanovenie**

Každý pedagogický pracovník je povinný raz štvrťročne uskutočniť poučenie o bezpečnosti práce a písomne zaznamenať toto poučenie.

Akúkoľvek výchovno-vzdelávaciu činnosť je povinný písomne zaznamenať.

Pri ohrození alebo poškodení zdravia žiaka je pedagóg povinný poskytnúť pomoc primeranú svojim schopnostiam a zabezpečiť včasnú lekársku pomoc.

Každý úraz musí písomne zaznamenať a informovať svojho nadriadeného.

Za bezpečnosť práce v krúžkoch zodpovedá príslušný vychovávateľ.

Pred každým podujatím prevedie poučenie OBP.

Vychovávateľ je povinný písomne oboznámiť žiakov so školským poriadkom školského internátu, režimom dňa a spôsobom hradenia stravy a ubytovania.

Žiaci musia byť oboznámení o únikových cestách z internátu v prípade požiaru alebo iného ohrozenia.

#

**Príloha č. 1**

**Denný režim Školského internátu pri SOŠD Trenčín**

|  |  |
| --- | --- |
| **Čas** | **Činnosť** |
| **5:45 – 7:00** | BudíčekOsobná hygiena, upratovanie izieb |
| **6:00 – 7:30** | Raňajky |
| **6:15 – 7:45** | Odchod žiakov na vyučovanie |
| **12:00 – 14:45** | Obed |
| **14:30 – 15:30 (podľa školy)** | Osobné voľno, relax na izbách |
| **15:30 – 17:00** | Výchovno-vzdelávacia aktivita – čas upresní vychovávateľ |
| **17:00 – 18:00** | Individuálne štúdium |
| **16:00 – 18:00** | Záujmová a krúžková činnosť |
| **18:00 – 18:30** | Večera |
| **18:30 – 21:00** | Individuálne štúdium, záujmová činnosť alebo |
| **18:30 – 20:00 – I. ročník****18:30 – 20:30 – II. ročník****18:30 – 21:00 – III. a IV. ročník**  | Osobné voľno (individuálne vychádzky) podľa ročníkov a povolenia vychovávateľa |
| **21:00 – 21:30** | Príprava na večierku – osobná hygiena  |
| **21:30** | Večierka – vo všetkých izbách zhasnúť svetlo a rešpektovať nočný kľud. Po večierke možno študovať na izbe len pri rozsvietenej nočnej lampe, a to len tí žiaci, ktorí študovali aj v čase vyhradenom na štúdium a to maximálne do 22:30 h |
| **21:45 – 5:45** | Nočný kľud |

**Príloha č. 2**

**Postup vychovávateľov pri podozrení požitia alkoholu u žiakov:**

1. Žiaci ubytovaní v školskom internáte sú povinní v prípade podozrenia na požitie alkoholu podrobiť sa dychovej skúške alkoholtesterom.
2. Ak bol žiak pozitívne testovaný na alkohol, vychovávateľ:
* spíše záznam o dychovej skúške,
* ihneď o tom upovedomí rodiča žiaka,
* vyzve rodiča, aby si po žiaka okamžite prišiel,
* osobne dozerá na žiaka až do príchodu rodiča,
* v prípade nadmerného požitia alkoholu privolá zdravotnícku pomoc,
* v prípade že žiak svojim agresívnym správaním ohrozuje zdravie, životy a majetok školského internátu privolá políciu,
* nasledujúci deň o uvedenej skutočnosti informuje:
* vedenie školy
* triedneho učiteľa

**Príloha č. 3**

**Povinnosti zákonného zástupcu**

* + - 1. Oboznámiť sa s vnútorným poriadkom ŠI.
			2. Pravidelne uhrádzať poplatky za ubytovanie a stravu v ŠI vždy do 20. dňa v predchádzajúcom mesiaci.
			3. Zaujímať sa výchovné problémy svojho dieťaťa v ŠI.
			4. Zúčastniť sa prerokovania výchovného opatrenia uloženého jeho dieťaťu vedením školy.
			5. Oznámiť dôvod neprítomnosti žiaka v ŠI písomne alebo telefonicky skupinovému alebo službukonajúcemu vychovávateľovi (najneskôr do 24 hodín).
			6. Odhlásiť stravu v ŠJ v čase neprítomnosti žiaka v ŠI
			7. Ak žiak musí počas týždňa opustiť ŠI pre známu skutočnosť (lekárske vyšetrenie, rodinné dôvody), rodič vopred potvrdí jeho neprítomnosť písomným alebo telefonickým prehlásením.
			8. Za všetky priestupky a škody spôsobené v ŠI i mimo neho, trestnoprávne a hmotne zodpovedajú žiak a jeho zákonný zástupca. Spôsobenú škodu uhradiť do 14 dní.
			9. Informovať písomne skupinového vychovávateľa o zmene zdravotnej spôsobilosti svojho dieťaťa, jeho zdravotných problémoch a iných závažných skutočnostiach, ktoré by mohli mať vplyv na pobyt v ŠI.
			10. Nahlásiť akékoľvek zmeny v osobných údajoch, v prípade rozvodu rodičov priložiť kópiu rozhodnutia, kto z rodičov je zákonný zástupca, informovať skupinového vychovávateľa.
			11. Oznámiť písomne vychovávateľovi, ak žiak pravidelne užíva lieky alebo má ochorenie, ktoré vyžaduje zvláštnu pozornosť.
			12. Písomne potvrdiť súhlas s dochádzaním do ŠI v pondelok ráno.
			13. V prípade nutnosti odvozu žiaka zo školského internátu do nemocnice (z nemocnice), privolá vychovávateľ TAXI. Sumu za použitie TAXI hradí rodič.